Էտ­կար ­Շա­հին լոյս աշ­խարհ ե­կաւ 139 տա­րի ա­ռաջ, Աւստ­րիոյ մայ­րա­քա­ղաք ­Վիեն­նա­յի մէջ, հայ­կա­կան հա­մեստ ըն­տա­նի­քի մը յար­կին տակ։ Ի վե­րուստ Է. ­Շա­հին օժ­տո­ւած էր ա­րո­ւես­տա­գէ­տի բա­ցա­ռիկ տա­ղան­դով եւ յա­ջո­ղե­ցաւ, իր ստեղ­ծա­գոր­ծա­կան աշ­խա­տան­քով ու մտա­ւո­րա­կան լայն հո­րի­զո­նով, ար­ժա­նա­նալ աշ­խար­հահռ­չակ վար­պե­տի պա­տո­ւան­դա­նին։ Էտ­կար ­Շա­հին ման­կու­թեան եւ պա­տա­նե­կու­թեան տա­րի­նե­րը ան­ցուց ­Կոս­տանդ­նու­պոլ­սոյ մէջ, ուր յա­ճա­խեց ­Գա­տը­գիւ­ղի Մ­խի­թա­րեան վար­ժա­րա­նը եւ կա­նուխ տա­րի­քէն ա­շա­կեր­տեց յայտ­նի նկա­րիչ ­Մել­քոն ­Տի­րա­ցո­ւեա­նին։ 1890-92ին ու­սու­մը շա­րու­նա­կեց ­Վե­նե­տի­կի ­Մու­րատ-­Ռա­փա­յէ­լեան վար­ժա­րա­նին մէջ, իսկ 1893ին հաս­տա­տո­ւե­ցաւ ­Փա­րիզ, ուր գե­ղան­կար­չա­կան իր տա­ղան­դը կա­տա­րե­լա­գոր­ծեց մե­ծահռ­չակ ­Ժիւ­լիէն ա­կա­դե­միա­յին մէջ։